wickkiey/tamil-wikipedia-chunked huggingface dataset:
# காரணி XIII குறைபாடு

## சிகிச்சை

### காரணி XIII திறன்

வணிக ரீதியாக உற்பத்தி செய்யப்பட்ட இரண்டு காரணி XIII செறிவுகள் தற்போது ஐரோப்பாவில் கிடைக்கின்றன. ஒன்று பயோ தயாரிப்புகள் ஆய்வகத்தால் (பிபிஎல்) தயாரிக்கப்படுகிறது. இது ஐக்கிய இராச்சியத்தில் மட்டுமே கிடைக்கிறது. மற்றொன்று, பைப்ரோகாமின்-பி, ஜெர்மனியின் பெரிங்வெர்க்கால் தயாரிக்கப்படுகிறது. அமெரிக்காவில் எஃப்எக்ஸ்ஐஐஐ செறிவு பெடரல் மருந்து நிர்வாகத்தின் விசாரணை புதிய மருந்து (ஐஎன்டி) திட்டத்தின் கீழ் அல்லது மருத்துவ சோதனை மூலம் மட்டுமே கிடைக்கிறது.
# காரணி XIII குறைபாடு

## சிகிச்சை

### மறுசீரமைப்பு காரணி XIII

மறுசீரமைப்பு காரணி XIII (rFXIII) என்பது இரத்த மாற்றங்களைப் பெறுவதற்கான ஒரே மருந்து மாற்றாகும். இது காரணி XIII குறைபாட்டிற்கான பாரம்பரிய சிகிச்சையாகும். நோவோ நோர்டிஸ்கின் rFXIII, கேட்ரிடெகோகாக், அமெரிக்க உணவு மற்றும் மருந்து நிர்வாகத்தால் 2014இல் அங்கீகரிக்கப்பட்டது. இது ஒரு மறுசீரமைப்பு புரதமாக இருந்தாலும், ஆரோக்கியமான நபர்களால் உடலில் இயற்கையாகவே உற்பத்தி செய்யப்படும் காரணி XIIIஇன் ஒரு துணைக்குழு rFXIII துணைக்குழு A கட்டமைப்பு மற்றும் செயல்பாட்டினை ஒத்திருக்கிறது. இந்த நோயாளிகளுக்கு ஒரு துணைக்குழு உற்பத்தியைத் தடுக்கும் பிறழ்வு இருப்பதால், காரணி XIII இன் வெளிப்புற துணை அலகு A தேவைப்படுகிறது. இருப்பினும், B-துணை அலகு ஒரு தனி குரோமோசோமில் அமைந்திருப்பதால், காரணி XIII குறைபாடுள்ள நோயாளிகள் உண்மையில் B-துணை அலகினை பொதுவாக உருவாக்குகிறார்கள். இந்த இரண்டு துணை அலகுகளும் பிளாஸ்மாவில் தொடர்பு கொள்ளும்போது, நொதி செயல்படுத்தப்படுகிறது மற்றும் உறைதல் தொடர்வினையும் செயல்பட முடியும். காரணி XIII குறைபாட்டிற்கான சிகிச்சையாக rFXIII ஐ அறிமுகப்படுத்துவது பிளாஸ்மா அடிப்படையிலான சிகிச்சையில் உள்ள நோய்க்கிருமி நோய்த்தொற்றின் அபாயத்தை நீக்குகிறது. rFXIII சிகிச்சையும் இரத்த தானங்களைச் சார்ந்து இருக்காது, இதன் விளைவாகக் கிடைக்கும் தன்மை மற்றும் தயாரிப்பு தரம் அதிகம். rFXIII ஐ பயன்படுத்துவதில் உள்ள பாதிப்பு என்னவென்றால், உடலானது அயல் புரதத்திற்கு எதிராகத் தோற்றுவிக்கும் நோய் எதிர்ப்புச் சக்தியாகும்; எனினும், பல பாதுகாப்பு மற்றும் மருந்தியல் ஆய்வுகள் உடலில் எவ்வித எதிர்ப்பாற்றலும் rFXIII அல்லது தொடர்புடைய ஈஸ்ட் பொருட்கள் மீது தோற்றுவிக்கவில்லை எனத் தெரிவிக்கின்றன.
# புபன் காகர்

**புபன் காகர்** (Bhupen Khakhar) (10 மார்ச் 1934 மும்பை - 8 ஆகத்து 2003 வடோதரா) இந்திய சமகால ஓவியக் கலையில் ஒரு முன்னணி கலைஞராவார். இவர் பரோடா குழுமத்தின் உறுப்பினராக இருந்தார். மேலும், இவரது பணிக்கு சர்வதேச அங்கீகாரத்தையும் பெற்றுள்ளார்.
# புபன் காகர்

## படைப்புகள்

காகர் ஒரு சுய பயிற்சி பெற்ற கலைஞராக இருந்தார். மேலும் ஓவியராக தனது வாழ்க்கையைத் தொடங்கினார். இவரது படைப்புகள் இயற்கையில் அடையாளங்கள் இடம் பெற்றன. மேலும், மனித உடல் மற்றும் அதன் அடையாளத்துடன் தொடர்புடையவை. ஒரு வெளிப்படையான ஓரின சேர்க்கைக் கலைஞரான இவரது படைப்பில், பாலின வரையறைகள் மற்றும் பாலின அடையாளத்தின் சிக்கல்கள் இடம் பெற்றன. இவரது ஓவியங்களில் பெரும்பாலும் இந்தியப் புராணங்கள் மற்றும் புராணக் கருப்பொருள்கள் பற்றிய குறிப்புகள் இருந்தன.  
1958ஆம் ஆண்டில், காகர் இளம் குசராத்தி கவிஞரும் ஓவியருமான குலாம் முகமது சேக்கைச் சந்தித்தார். அவர் காக்கரின் கலை மீதான ஆர்வத்தை ஊக்குவித்தார். மேலும் வதோதராவில் புதிதாக நிறுவப்பட்ட நுண்கலை பீடத்திற்கு வர இவரை ஊக்குவித்தார்.
# புபன் காகர்

## தொழில்

கக்கரின் எண்ணெய் ஓவியங்கள் பெரும்பாலும் கதை மற்றும் சுயசரிதையை அடிப்படையாகக் கொண்டிருந்தது. இவரது முதல் காட்சிப்படுத்தப்பட்ட படைப்புகள் பிரபலமான அச்சிட்டுகளிலிருந்து வெட்டப்பட்ட தெய்வங்களையே வழங்கின. இவர் 1965 ஆம் ஆண்டிலேயே தனி கண்காட்சிகளை நடத்தத் தொடங்கினார். இவர் பெரும்பாலும் சுயமாக கற்றுக்கொண்டிருந்தாலும், இவரது பணி விரைவில் கவனத்தையும் விமர்சன பாராட்டையும் பெற்றது. 1980களில், இவர், இலண்டன், பெர்லின், ஆம்ஸ்டர்டம், தோக்கியோ போன்ற தொலைதூர நாடுகளில் தனி நிகழ்ச்சிகளை நடத்தினார்.  
கக்கரின் பெரும்பாலும் வெளிப்படையாக ஓரினச்சேர்க்கை கருப்பொருள்கள் சிறப்பு கவனத்தை ஈர்த்தன. ஓரினச்சேர்க்கை என்பது அந்த நேரத்தில் இந்தியாவில் அரிதாகவே பேசப்பட்ட ஒன்று. கலைஞர் தனது சொந்த ஓரினச்சேர்க்கையை மிகவும் தனிப்பட்ட வழிகளில் ஆராய்ந்தார். அதன் கலாச்சார தாக்கங்கள் மற்றும் அதன் நகைச்சுவையான மற்றும் சிற்றின்ப வெளிப்பாடுகள் இரண்டையும் தொட்டார். காகர் ஓரினச்சேர்க்கை காதல், வாழ்க்கை மற்றும் சந்திப்புகளை ஒரு தனித்துவமான இந்திய கண்ணோட்டத்தில் வரைந்தார்.
# புபன் காகர்

## விருதுகளும் கௌரவங்களும்

2000ஆம் ஆண்டில், காகருக்கு ஆம்ஸ்டர்டாமின் அரண்மனையில் 'பிரின்ஸ் கிளாஸ்' விருது வழங்கப்பட்டது. மற்ற கௌரவங்களுக்கிடையில், இவர் 1986 ஆம் ஆண்டில் ஆசிய அமைப்பின் நட்சத்திர அறக்கட்டளையின் கூட்டாளர் என்ற கௌரவமும், 1984 ஆம் ஆண்டில் மதிப்புமிக்க பத்மசிறீ (இந்திய அரசாங்கம் வழங்கிய சிறந்த விருது) ஆகியவற்றை வென்றார். பிரித்தானிய அருங்காட்சியகம், இலண்டன், *தி டேட் கேலரி*, , தி நியூயார்க், நியூயார்க் நவீனக்கலை அருங்காட்சியகம் போன்றவற்றில் இவரது படைப்புகளைக் காணலாம்.
# புபன் காகர்

## காகர் பற்றிய புத்தகங்கள்

- *Bhupen Khakhar*, A Retrospective'', Timothy Hyman, The National Gallery of Modern Art and the Fine Art Resource, 2003
-
# மறுசேர்க்கை

**மறுசேர்க்கை** (*Recombinant*) என்பது கீழ்க்கண்டவற்றைக் குறிக்கலாம்:  
- மரபணு மாற்றப்பட்ட உயிரினம் - உயிரினம் ஒன்று, அதன் பெற்றோரிடமிருந்து பெறப்பட்ட வேறுபட்ட இணைமரபணுவினை கொண்டுள்ளது.
- மறுசேர்க்கை டி.என்.ஏ - செயற்கை டி.என்.ஏ வரிசையின் ஒரு வடிவம்
- மறுசேர்க்கை புரதம் - செயற்கையாக உற்பத்தி செய்யப்படும் (மற்றும் பெரும்பாலும் சுத்திகரிக்கப்பட்ட) புரதம்
- மறுசேர்க்கை வைரஸ் - மரபணு பொருளை மீண்டும் இணைப்பதன் மூலம் உருவாகும் வைரஸ்
- வி.ஆர்.எல்.ஏ - ஒரு வால்வு ஒழுங்குபடுத்தப்பட்ட ஈய அமிலம் (வி.ஆர்.எல்.ஏ) மின்கலன், இது மறுசேர்க்கை மின்கலன் என்றும் குறிப்பிடப்படுகிறது
- *இன்சாக் ரீகாம்பினன்ட்* - சின்த்பாப் இசைக்குழு தகவல் சங்கத்தின் தொகுப்பு
- ரீகாம்பினன்ட் இன்க்., - ஊடாடும் இசை தொழில்நுட்ப நிறுவனம் - டேவிட் கோப் இணைந்து நிறுவியது
# அக்கு ஷா

**அக்கு வாஜ்பாய் ஷா** (Haku Vajubhai Shah) (24 மார்ச் 1934 - 21 மார்ச் 2019) ஓர் இந்திய ஓவியரும், காந்தியம், கலாச்சார மானுடவியல், நாட்டுப்புறம், பழங்குடிக் கலை மற்றும் கலாச்சாரம் பற்றிய எழுத்தாளரும் ஆவார். இவரது கலை பரோடா குழுமத்தைச் சேர்ந்தது. இவரது படைப்புகள் நாட்டுப்புற அல்லது பழங்குடி கலைகளின் கருப்பொருள்களை இந்தியக் கலைக்கு கொண்டு வந்த கலைஞர்களின் வரிசையில் கருதப்படுகின்றன.  
கலைக்கு இவர் செய்த பங்களிப்புக்காக பத்மசிறீ விருது (1989), ஜவகர்லால் நேரு கூட்டாளர் கௌரவம், கலா ரத்னா உள்ளிட்ட பல விருதுகளைப் பெற்றார்.
# அக்கு ஷா

## ஆரம்பகால வாழ்க்கையும் கல்வியும்

இவர், மார்ச் 26, 1934இல், வலோதில் (இப்போது குசராத்தின் சூரத் மாவட்டம்) வாஜ்பாய் மற்றும் வதன்பென் ஆகியோருக்குப் பிறந்தார். இவரது தாயார் மகாத்மா காந்தியால் தாக்கம் பெற்றார். அது இவரையும் பாதித்தது. இவர் தனது ஆரம்ப மற்றும் இடைநிலைப் பள்ளி கல்வியை வலோதில் முடித்தார். படிக்கும்போதே மாணவர் சங்கத்தின் தீவிர உறுப்பினராக இருந்தார். 1955 ஆம் ஆண்டில் வடோதரா மகாராஜா சாயாஜிராவ் பல்கலைக்கழகத்தில் நுண்கலைகளில் (பி.எஃப்.ஏ) பட்டம் பெற்றார். அதே பல்கலைக்கழகத்தில் நுண்கலைகளில் முதுகலை பட்டமும் பெற்றார் (எம்.எஃப்.ஏ).
# அக்கு ஷா

## தொழில்

இவரது பணிகள் பொதுமக்களின் கவனத்தை ஈர்த்தது. 1965 வாக்கில் இவர் கொல்கத்தா மற்றும் மும்பையில் பல தனி நிகழ்ச்சிகளை நடத்தினார். 1968ஆம் ஆண்டில், பிலடெல்பியா கலை அருங்காட்சியகத்தில் ஆர்ட் *கிரிடிக் ஸ்டெல்லா கிராம்ரிச்* என்ற அமைப்பு ஏற்பாடு செய்த 'அறியப்படாத இந்தியா' என்ற கண்காட்சியை இவர் நடத்தினார். அதே ஆண்டில் *இராக்ஃபெல்லர்* உதவித் தொகையையும், 1971 இல் நேரு கூட்டாளர் விருதையும் பெற்றார். 1980களில், ராஜஸ்தானின் உதயப்பூரில் சில்பிராம் என்ற கிராமத்தில் ஒரு கைவினைக் கிராமம் அமைப்பதில் இவர் முக்கியப் பங்கு வகித்தார்.  
2009 ஆம் ஆண்டில், "மனுஷ்" என்ற தலைப்பில் தனது நினைவுக் குறிப்புகளை வெளியிட்டார்.
- 1998: கலா சிரோமணி, லலித் கலா அகாதமி, அகமதாபாத்
- 2006: ககன் அவனி புரஸ்கார், சாந்திநிகேதன்
# அக்கு ஷா

## குழந்தைகள் புத்தகங்கள்

- 1994: *Champa*, Hindi, Gujrati, Bengali Published by SAHMAT, New Delhi.
- 1998, *Dharti*, Hindi, Gujrati, Published by Indira Gandhi National Centre for the Arts (IGNCA), New Delhi
- 1998, *Somi*, Hindi, Gujrati, Published by Indira Gandhi National Centre for the Arts (IGNCA), New Delhi
- 2007, *Jeevi aur Jeetu*, Published by Vatsal Prakashan, Bikaner.
- 2007, *Goth*, Hindi, Published by Vatsal Prakashan, Bikaner.
- 2007, *Manapari*, English, Published by Shivshakthi, Bangalore.
# வழிபாட்டுத் தலங்கள் (சிறப்பு ஏற்பாடுகள்) சட்டம், 1991

**1991 வழிபாட்டு தலங்கள் (சிறப்பு ஏற்பாடுகள்) சட்டம், 1991** (**The Places Of Worship (Special Provisions) Act, 1991**), பாபர் மசூதி - ராம ஜென்ம பூமி நிலப்பிரச்சினை தவிர்த்து, 15 ஆகஸ்டு 1947 முன்னர் வழிப்பாட்டுத் தலங்கள் எவ்வாறு இருந்ததோ அப்படியே தொடர்ந்து பராமரிக்கப்பட வேண்டும் என்றும், 15 ஆகஸ்டு 1947 நாளுக்கு முன்னர் வழிப்பாட்டு தலத்தை ஆக்கிரமிப்பு செய்யப்பட்டிருக்கும் பட்சத்தில் அதனை எதிர்த்து வழக்காட முடியாது என்றும் இச்சட்டத்தின் மையக் கருத்தாகும்.  
இச்சட்டத்தின் படி, 15 ஆகஸ்டு 1947-க்கு முன்னர் ஒரு சமயத்தினரின் அல்லது ஒரு சமயப் பிரிவின் வழிபாட்டுத் தலத்தை, வேறு சமயத்தினரோ அல்லது ஒரே சமயத்தின் வேறொரு பிரிவினரோ ஆக்கிரமிப்பு செய்திருந்தால் இச்சட்டப்படி, ஆக்கிரமிப்பு நடவடிக்கை எடுக்க முடியாது. ஆனால் இச்சட்டம் பாபர் மசூதி - ராம ஜென்ம பூமி நிலப்பிரச்சினைக்கு பொருந்தாது.
# வழிபாட்டுத் தலங்கள் (சிறப்பு ஏற்பாடுகள்) சட்டம், 1991

## விதி விலக்குகள்

பண்டைய நினைவுச் சின்னங்கள், தொல்பொருள் ஆய்வுக் களங்கள் மற்றும் தொல்லியல் எச்சங்கள் சட்டம், 1958இன் கீழ் (The Ancient Monuments and Archaeological. Sites and Remains Act -1958) பாதுகாக்கப்பட்டுள்ள தொன்மையான மற்றும் வரலாற்றுச் சின்னங்களுக்கு இச்சட்டம் பொருந்தாது.
# வழிபாட்டுத் தலங்கள் (சிறப்பு ஏற்பாடுகள்) சட்டம், 1991

## வரலாறு

அயோத்தி இராமர் கோவில் இயக்கம் உச்சம் அடைந்த காலத்தில், இந்த சட்டம் இந்திய தேசிய காங்கிரசு கட்சியைச் சேர்ந்த இந்தியப் பிரதமர் பி. வி. நரசிம்ம ராவ் தலைமையிலான அமைச்சரவையால் கொண்டு வரப்பட்டது. இந்த சட்டம் காசி விஸ்வநாதர் கோயில் மற்றும் ஞானவாபி பள்ளிவாசல் வளாகத்திற்கும், மதுராவில் உள்ள கிருஷ்ண ஜென்மபூமி கோயிலுக்கும் மற்றும் மதுரா பள்ளிவாசல் போன்ற வழிபாட்டுத் தலங்களுக்கும் பொருந்தும். இவைகள் இரண்டும் தற்போதும் நிலப்பிரச்சினையில் ஒரு பகுதியாக இருக்கும் இடங்கள் ஆகும்.
# வழிபாட்டுத் தலங்கள் (சிறப்பு ஏற்பாடுகள்) சட்டம், 1991

## இச்சட்டம் குறித்தான இந்திய உச்ச நீதிமன்றத்தின் விமர்சனம்

ராம ஜென்ம பூமி – பாபர் மசூதி விவகாரத்தில் இந்துக் கட்சிக்காரர்களுக்கு ஆதரவாக அமைந்த உச்ச நீதிமன்றத்தின் 2019-ஆம் ஆண்டு அயோத்தி சிக்கலுக்கான தீர்ப்பில், *1991-ஆம் ஆண்டு வழிபாட்டு தலங்கள் சட்டம் ஒரு சட்டரீதியான தலையீடு என்றும், இது நமது மதச்சார்பற்ற விழுமியங்களின் இன்றியமையாத அம்சமாக பின்வாங்குவதை பாதுகாக்கிறது* என்பதை அடிக்கோடிட்டுக் காட்டியது.
# வழிபாட்டுத் தலங்கள் (சிறப்பு ஏற்பாடுகள்) சட்டம், 1991

## இதனையும் காண்க

- காசி விஸ்வநாதர் கோயில்-ஞானவாபி பள்ளிவாசல் வழக்கு
- 2019 அயோத்தி சிக்கலுக்கு உச்ச நீதிமன்றத்தின் தீர்ப்பு
# மதுரா பள்ளிவாசல்

**மதுரா சாகி ஈத்கா பள்ளிவாசல்** இந்தியாவின் உத்தரப் பிரதேச மாநிலத்தின் மதுரா நகரத்தில் கிருஷ்ண ஜென்மபூமி கோயிலை ஒட்டியுள்ளது. மதுராவில் இருந்த பழைய கிருஷ்ணர் கோயிலை இடித்த இடத்தில், முகலாயப் பேரரசர் அவுரங்கசீப்பின் கட்டளையின் படி, மதுரா பிரதேச முகலாயப் படைத்தலைவர் அப்துன் நபி என்பவரால் 1662-இல் நிறுவப்பட்டது.
கோயில்]]
# மதுரா பள்ளிவாசல்

## கட்டிடக்கலை

மதுரா பள்ளி வாசல் 4 மினார்கள் கொண்டது. அவைகள் ஒவ்வொன்றும் 40 மீட்டர் (132 அடி) கொண்டது. மசூதியின் முகப்பின் இரு பக்கச் சுவர்களிலும் அல்லாவின் 99 திருப்பெயர்கள் பாரசீக மொழியில் எழுதப்பட்டுள்ளது.
# மதுரா பள்ளிவாசல்

## கிருஷ்ண ஜென்மபூமி நில மீட்பு வழக்கு

மதுராவில் உள்ள ஈத்கா பள்ளிவாசலை அகற்ற வேண்டும் என்ற வழக்கை ரஞ்சனா அக்னிஹோத்ரி என்பவரால், மதுரா நகர நீதிமன்றத்தில் மனு தாக்கல் செய்யப்பட்டது. அந்த மனுவில், கிருஷ்ண ஜென்மபூமி என்று கருதப்படும் இடத்தில், மதுரா கிருஷ்ணர் கோயிலின் 13.37 ஏக்கர் நிலத்தை ஆக்கிரமித்து, 17ஆம் நூற்றாண்டில் ஈத்கா பள்ளிவாசல் கட்டப்பட்டுள்ளது என்றும், அதனை மீட்டு மதுரா கிருஷ்ணர் கோயிலுக்கு மீட்டுத் தரவேன்டும் என மனுவில் கூறியிருந்தனர். இந்த வழக்கு மதுரா நகர சிவில் நீதிமன்றத்தில் விசாரணைக்கு வந்தபோது நீதிபதிகள் 1991 வழிபாட்டுத் தலங்கள் (சிறப்பு ஏற்பாடுகள்) சட்டத்தின் கீழ் இந்த தள்ளுபடி செய்தனர். கீழமை நீதிமன்றத்தின் தீர்ப்பை ரத்து செய்யுமாறு மதுரா மாவட்ட நீதிமன்றத்தில் மேல் முறையீடு செய்யப்பட்டது.இந்த வழக்கில் லக்னோவைச் சேர்ந்த வழக்கறிஞர் ரஞ்சனா அக்னிஹோத்ரி மற்றும் ஏழு பேர் குழந்தை தெய்வம் பகவான் ஸ்ரீ கிருஷ்ணா விராஜ்மான், மதுரா கிருஷ்ணா ஜன்மபூமி அறக்கட்டளை மற்றும் கிருஷ்ணா ஜென்மஸ்தான சேவா சங்கம் ஆகியோர் வாதிகளாகவும்; சுன்னி மத்திய வக்ஃப் வாரியம் மற்றும் சாகி ஈத்கா பள்ளிவாசல் அறக்கட்டளை மேலாண்மை குழு ஆகியோர் பிரதிவாதிகளாக சேர்க்கப்பட்டுள்ளனர்.
# மதுரா பள்ளிவாசல்

## இதனையும் காண்க

- கிருஷ்ண ஜென்மபூமி
- கேசவ தேவ் கோயில்
- ஞானவாபி பள்ளிவாசல் - வாரணாசி
- வழிபாட்டுத் தலங்கள் (சிறப்பு ஏற்பாடுகள்) சட்டம், 1991
- 2019 அயோத்தி சிக்கலுக்கு உச்ச நீதிமன்றத்தின் தீர்ப்பு
# 106.4 பண்பலை ரேடியோ கோல்டு

**ரேடியோ கோல்டு** (Radio Gold) என்பது அனைத்திந்திய வானொலியின் பண்பலை அலைவரிசையாகும். இச்சேவையானது டெல்லி, மும்பை, இந்தூர், கொல்கத்தா மற்றும் சென்னை ஆகிய நகரங்களில் ஒளிபரப்பப்படுகிறது.  
106.4 பண்பலை ரேடியோ கோல்டு சேவையானது தமிழகத்தின் பிற பகுதிகளான கோவை, தூத்துக்குடி மற்றும் புதுச்சேரியில் சேவை புரிகிறது.
# மேங்க்

***மேங்க் (ஆங்கிலம்: Mank)*** 2020ஆம் ஆண்டில் வெளிவந்த ஒரு ஐக்கிய அமெரிக்க வாழ்க்கை வரலாற்று நாடகத் திரைப்படம் ஆகும். இக்ககதை திரையாசிரியர் ஹெர்மன் மேங்கென்சி மற்றும் அவரின் *சிட்டிசன் கேன்* (1941) திரைப்படத்தின் திரைக்கதை பற்றியது ஆகும். இத்திரைப்படம் டேவிட் ஃபின்சர் ஆல் இயக்கட்டுள்ளது.மேலும் ஃபின்சரின் தந்தை சாக் ஃபின்சர் எழுதிய திரைக்கதையினைத் தழுவி எடுக்கப்பட்டுள்லது. கேரி ஓல்ட்மன், லில்லி காலின்ஸ், அமாண்டா செய்பிரீடு, அர்லிசு ஹாவர்டு, தாம் பெல்புரி மற்றும் சால்ர்சு டேன்சு ஆகியோர் இத்திரப்படத்தில் நடித்துள்ளனர்.  
இத்திரைப்படம் நவம்பர் 13, 2020 அன்று வெளியிடப்பட்டது. மேலும் நெற்ஃபிளிக்சு இல் திசம்பர் 4 2020 அன்று வெளியானது. விமர்சகர்களால் பெரிதும் பாராட்டப்பட்டது. குறிப்பாக பின்சரின் இயக்கத்திற்கும் நடிகர்களின் நடிப்பிற்கும் பெரிதும் பாராட்டப்பட்டது. 93ஆவது அகாதமி விருதுகளில் மொத்தம் 10 விருதுகளிற்கு பரிந்துரைக்கப்பட்டுள்ளது. குறிப்பாக சிறந்த திரைப்படம், சிறந்த நடிகர் மற்றும் சிறந்த துணை நடிகை. மேலும் 78ஆவது கோல்டன் குளோப் விருதுகளில் ஆறு விருதுகளுக்கு பரிந்துரைக்கப்பட்டுள்ளது.
# த பாதர்

***த பாதர் (ஆங்கிலம்: The Father)*** 2020 ஆம் ஆண்டில் வெளிவந்த ஒரு நாடகத் திரைப்படமாகும். புளோரியன் செல்லரால் எழுதி இயக்கப்பட்டுள்ளது. இது அவரது 2012 நாடகம் *ல பெர்* இனைத் தழுவி இத்திரைப்படம் எடுக்கப்பட்டுள்ளது. இது ஒரு பிரெஞ்சு-பிரித்தானிய கூட்டுத் தயாரிப்பாகும். அந்தோணி ஹோப்கின்ஸ், ஒலிவியா கோல்மன், மார்க் காடிசு, இமோகென் பூட்சு, ரூபசு செவெல் மற்றும் ஒலிவியா வில்லியம்ஸ் ஆகியோர் நடித்துள்ளனர்.  
சன்டான்சு திரைப்படத் திருவிழாவில் 27 சனவரி 2020 அன்று வெளியிடப்பட்டது. மறதிநோய் பற்றிய திரைப்படத்தில் அருமையாக நடித்ததற்காக ஹாப்கின்சு மற்றும் கோல்மன் ஆகியோர் விமர்சகர்களால் பெரிதும் பாராட்டப்பட்டனர். 93ஆவது அகாதமி விருதுகளில் மொத்தம் ஆறு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த திரைப்படம், சிறந்த நடிகர் (ஹாப்கின்சு), மற்றும் சிறந்த துணை நடிகை (கோல்மன்) அகாதமி விருதுகளுக்கு பரிந்துரைக்கப்பட்டுள்லது. 78ஆவது கோல்டன் குளோப் விருதுகளில், நான்கு விருதுகளுக்கு பரிந்துரைக்கப்பட்டுள்லது. பிரித்தானிய அகாடமி திரைப்பட விருதுகளில் ஆறு விருதுகளுக்கு பரிந்துரைக்கப்பட்டுள்லது.
# விக்கிப்பீடியா:Statistics/weekly/11-Apr-2021
# சுப்பிரமணியன் கோபாலகிருஷ்ணன்

**சுப்பிரமணியன் கோபாலகிருஷ்ணன்** (*Subramanian Gopalakrishnan*) என்பவர் ஒரு ஒரு இந்திய நடிகர் ஆவார் இவர் மலையாளம் மற்றும் தமிழ் தொலைக்காட்சித் தொடர்களிலும், தமிழ் படங்களிலும் தோன்றியுள்ளார்.
# சுப்பிரமணியன் கோபாலகிருஷ்ணன்

## திரைப்படவியல்

| 2006 | *ஆவணித் திங்கள்* | இரசப்பா | தமிழ் | ஸ்ரீகுமார் என குறிப்பிடப்பட்டுள்ளது | } |
| --- | --- | --- | --- | --- | --- |
# சுப்பிரமணியன் கோபாலகிருஷ்ணன்

## தொலைக்காட்சி தொடர்கள்

| 2012-2013 | *வள்ளி* | கார்த்திக் | சன் தொலைக்காட்சி | தமிழ் |
| --- | --- | --- | --- | --- |
| 2013-2017 | *தெய்வமகள்* | கார்த்திக் | சன் தொலைக்காட்சி | தமிழ் |
| 2014-2017 | *சந்தனமழை* | அர்ஜுன் ஜெய்பால் தேசாய் | ஏஷ்யாநெட் | மலையாளம் |
| 2019 | *கல்யாணமாம் கல்யாணம்* | சூரிய | விஜய் தொலைக்காட்சி | தமிழ் |
| 2019 | *அஞ்சலி* | சூரியா | விஜய் தொலைக்காட்சி | தமிழ் |
| 2020 | *சூரியகாந்தி* | வருண் | மழவில் மனோரமா | மலையாளம் |
| 2020 | *அக்ஷரத்தெட்டு* | வருண் | மழவில் மனோரமா | மலையாளம் |  
- *அவானி திங்கள்* (2006)&nbsp;- நடிகராக அறிமுக
- *பச்சை என்கிற காத்து* (2013)&nbsp;- உதவி இயக்குநராகப் பணியாற்றினார்
- *கருப்பம்பட்டி* (2013)&nbsp;- உதவி இயக்குநராகப் பணியாற்றினார்
# சுப்பிரமணியன் கோபாலகிருஷ்ணன்

## விருதுகள் மற்றும் பரிந்துரைகள்

| 2015 | ஆசியநெட் தொலைக்காட்சி விருதுகள் | சிறந்த நடிகர் | சந்தனமழை |
| --- | --- | --- | --- |
| மிகவும் பிரபலமான நடிகர் | சந்தனமாழை |  |  |
| சிறப்பு ஜூரி | சந்தனமழை |  |  |
| சிறந்த ஜோடி ( மேக்னா வின்சென்ட் உடன் ) | சந்தனமழை |  |  |
| 2016 | சிறந்த நடிகர் | சந்தனமழை |  |
| மிகவும் பிரபலமான நடிகர் | சந்தனமழை |  |  |
| 2017 | சிறந்த நடிகர் | சந்தனமழை |  |
| மிகவும் பிரபலமான நடிகர் | சந்தனமழை |  |  |
| சிறந்த ஜோடி ( மேக்னா வின்சென்ட் உடன் ) | சந்தனமழை | } |  |
# பிரகதி

**பிரகதி** (*Pragathi*) என்பவர் இந்திய திரைப்பட மற்றும் தொலைக்காட்சி நடிகை ஆவார். இவர் தெலுங்கு, தமிழ், மலையாள மொழிகளில் நடித்துள்ளார்.
# பிரகதி

## தனிப்பட்ட வாழ்க்கை

இவர் ஓங்கோலில் பிறந்து சென்னையில் குடியேறியவர்.
# பிரகதி

## தொழில்

இவர் மைசூர் சில்க் பேலஸ் விளம்பத்திற்கு உருமாதிரி செய்ததன் மூலம் தனது தொழில் வாழ்க்கையைத் தொடங்கினார். பின்னர் வீட்ல விசேசங்க படத்தில் பாக்யராஜ் இவரை கதாநாயகியாக அறிமுகப்படுத்தினார். அந்த நேரத்தில் இவர் ஏழு தமிழ் படங்களிலும் ஒரு மலையாள படத்திலும் நடித்தார், பின்னர் இவர் திருமணம் செய்து கொண்டார். மூன்று ஆண்டுகளுக்குப் பிறகு இவர் தொலைக்காட்சி தொடர்களில் நடிக்க வந்தார்.
# பிரகதி

## பகுதி திரைப்படவியல்

### தமிழ்

1. *வீட்ல விசேஷங்க* (1994)
1. *பெரிய மருது* (1994)
1. *பாண்டியனின் ராஜ்யத்தில்* (1994)
1. *சும்மா இருங்க மச்சான்* (1996)
1. *வாழ்க ஜனநாயகம்* (1996)
1. *புதல்வன்* (1997)
1. *ஜெயம்* (2003)
1. *சிலம்பாட்டம்* (2008)
1. *அந்தோணி யார் ?* (2009)
1. *ஒளியும் ஒலியும்* (2009)
1. *தைரியம் (திரைப்படம்)* (2010)
1. *சபாஷ் சரியான போட்டி* (2011)
1. *எத்தன்* (2011)
1. *தோனி* (2012)
1. *மார்கண்டேயன் (திரைப்படம்)* (2011)
1. *இஷ்டம்* (2012)
1. *சித்து +2 (2010 திரைப்படம்)* (2012)
1. *யாகாவாராயினும் நா காக்க* (2015)
1. *இனிமே இப்படித்தான்* (2015)
1. *கெத்து* (2016)
1. *தாரை தப்பட்டை* (2016)
# பிரகதி

## பகுதி திரைப்படவியல்

### மலையாளம்

1. *கீர்த்தனம்* (1995)
1. *மழமேக பிரவுகள்* (2001)
# பிரகதி

## தொலைக்காட்சி

| 2002 | பெண் | சன் தொலைக்காட்சி | தமிழ் |  |
| --- | --- | --- | --- | --- |
| 2017 | வம்சம் | ஜீவா | சன் தொலைக்காட்சி | தமிழ் |
| 2017–2018 | நதிச்சரமி | யமுனா | ஜெமினி தொலைக்காட்சி | தெலுங்கு |
| 2018–2020 | *அரண்மனை கிளி* | மீனாட்சி சுந்தரேஸ்வர் | விஜய் தொலைக்காட்டி | தமிழ் |
| 2021 - தற்போது | *மமதல கோவேலா* | ஜெமினி தொலைக்காட்சி | தெலுங்கு | } |
# பிரகதி

## விருதுகள்

| நந்தி விருது | சிறந்த துணை நடிகை |  |
| --- | --- | --- |
| நந்தி விருது | சிறந்த பெண் நகைச்சுவை நடிகருக்கான நந்தி விருது | } |
# சென்னை நகரில் ஒலிபரப்பு

**சென்னையில் ஒலிபரப்பு** (Broadcasting in Chennai) 1924-இல் மெட்ராஸ் மாநில வானொலி மன்றத்தினால் தொடங்கப்பட்டது. 1938ஆம் ஆண்டில் அரசாங்கத்தால் அனைத்திந்திய வானொலி நகரத்தில் ஒளிபரப்பச் சேவையினைத் தொடங்கும் வரை இந்த சேவை செயல்பட்டது.  
தற்போது, சென்னையில் 4 வீச்சு பண்பேற்ற வானொலி நிலையங்களும் 11 பண்பலை வானொலி நிலையங்களும் அனைத்திந்திய வானொலி, அண்ணா பல்கலைக்கழகம் மற்றும் சூரியன் பண்பலை வானொலி, ரேடியோ மிர்ச்சி, பிக் வானொலி, ஹலோ எஃப்எம், ரேடியோ சிட்டி, ரேடியோ ஒன், ரெயின்போ எப் எம், எப் எம் கோல்டு, எம்.ஓ.பி. சமுதாய வானொலி ஏனையோருடன் பல நிகழ்ச்சிகளை வழங்குகின்றனர்.
# சென்னை நகரில் ஒலிபரப்பு

## வரலாறு

இந்தியாவில் ஒளிபரப்பு ஜூன் 1923இல் பிரித்தானிய இந்தியப் பேரரசு காலத்தில் பம்பாய் மாநில மன்றம் மற்றும் பிற வானொலி மன்றங்களுடன் நிகழ்ச்சிகளைத் தொடங்கியது. 1924ஆம் ஆண்டில், மெட்ராஸ் மாநில மன்ற வானொலியினை வி.கிருஷ்ணசாமி செட்டியார் நிறுவினார். இது ஜூலை 31, 1924இல் எழும்பூரில் உள்ள *ஹோலோவேஸ் கார்டனில்* இருந்து முதல் ஒலிபரப்பைத் தொடங்கியது. பின்னர் சில நிதி சிக்கல்களை மன்றம் எதிர்கொண்டது, ஆனால் 1927இல் சென்னை மாநகராட்சியால் மீட்கப்பட்டது. பின்னர் இந்நிலையம் 1938இல் மெட்ராஸில் அகில இந்திய வானொலி நிறுவப்படும் வரை இயங்கியது. சென்னை மாநகராட்சியின், ரிப்பன் கட்டிட வளாகத்தில் இந்த வானொலி நிலையம் 1938இல் நிறுவப்பட்டது.  
1927 சூலை மாதம் ஏற்பட்ட ஒப்பந்த அடிப்படையில் இந்திய ஒலிபரப்பு நிறுவனம் இரண்டு வானொலி நிறுவனங்களை நிறுவ அனுமதி வழங்கப்பட்டது. இவற்றில் ஒன்று 1927 சூலை 23 இல் பம்பாயிலும், மற்றொன்று கல்கத்தாவில் ஆகஸ்ட் 26 அன்று தமது சேவையினை துவக்கின. இந்த நிறுவனம் நிதிச்சுமையில் தள்ளாடியபோது அரசு இந்த நிறுவனத்தினை தன் கட்டுப்பாட்டில் எடுத்து இந்திய மாநில ஒலிப்பரப்பு சேவையினை ஏப்ரல் 1, 1930ல் ஏற்படுத்தியது. சோதனை முறையில் இரண்டாண்டு பணியாற்றியபின் மே 1932ல் நிரந்தர நிறுவனமாக மாறியது. 1936ல் இதன் பெயர் அனைத்திந்திய வானொலி என மாற்றப்பட்டது.  
அனைத்திந்திய வானொலி சென்னையில் அதன் நடவடிக்கைகளை 16 ஜூன் 1938இல் தொடங்கியது. இந்தியச் சுதந்திரம் பெற்றபோது நாட்டில் உள்ள ஆறு வானொலி நிலையங்களுள் சென்னையும் ஒன்று. பிற நிலையங்கள் தில்லி, பம்பாய், கல்கத்தா, இலக்னோ, மற்றும் திருச்சிராப்பள்ளி ஆகும். இந்நேரத்தில் இந்தியாவில் உள்ள மொத்த வானொலிப் பெட்டிகளின் எண்ணிக்கை சுமார் 275,000 ஆகும். இலங்கை வானொலியுடன் போட்டியிட *விவித பாரதி* சேவை அக்டோபர் 3, 1957 அன்று தொடங்கப்பட்டது. 23 ஜூலை 1977 அன்று பண்பலை ஒளிபரப்பைத் தொடங்கியது. நாட்டின் முதல் பண்பலை நிலையமாக ஏ.ஐ.ஆர் மெட்ராஸ் ஆனது. பின்னர் இது 1990களில் விரிவாக்கப்பட்டது.
# பழுப்பு காணான் கோழி

**பழுப்பு காணான் கோழி** (*Brown crake*)(*ஜாபோர்னியா அகூல்*), அல்லது **பழுப்பு புதர் கோழி** தெற்காசியாவில் காணப்படும் காணான் கோழிகள்/நாமக் கோழிகள் வகைகளுள் *ரல்லிடே* குடும்பத்தினைச் சார்ந்த நீர்ப் பறவையாகும். இதன் சிற்றினப்பெயரான *அகூல்* தோற்றம் குறித்த நிச்சய தகவல் இல்லை. இது இந்து புராணங்களிலிருந்து தோன்றியிருக்கலாம் அல்லது சிங்கள வார்த்தையான குக்குல என்பதிலிருந்து தோன்றியிருக்கலாம். இச்சொல்லானது தாழைக்கோழி மற்றும் தண்ணீர்க்கோழிக்கும் பயன்படுத்தப்படுகிறது.
# பழுப்பு காணான் கோழி

## விளக்கம்

பழுப்பு காணான் கோழி கௌதாரியைவிட அளவில் சிறியதாக, சுமார் 28 செ.மீ. நீளம் இருக்கும். இதன் அலகு பச்சை நிறம், விழிப்படலம் கரும்பழுப்பு, கால்கள் வெளிர் சிவப்பு நிறமாக இருக்கும். இந்தக் கானங்கோழி பழுப்பு நிறத்தில் மிகக் குறுகிய வாலுடன் இருக்கும். தலையின் பக்கங்களும், கழுத்தும் சாம்பல் நிறத்தில் இருக்கும். முதுகும் இறக்கைகளும், வாலும் ஆலிவ் நிறங் கலந்த பழுப்பு நிறத்தில் இருக்கும். மார்பும் வயிறும் கருஞ்சாம்பல் நிறத்தில் இருக்கும். வாலடிப் பகுதி சற்றுப் பழுப்பாக இருக்கும். ஆணும் பெண்ணும் உருவத்தில் ஒன்று போலவே இருக்கும் என்றாலும், ஆண் பறவையைவிட பெட்டை சற்று சிறியதாக இருக்கும்.
# காட்டுக் காகம்

**காட்டுக் காகம்** (Jungle crow) என்பது மூன்று வகையான காகங்களைக் குறிக்கும் பொதுவான பெயர். ஆரம்பத்தில் ஒரே சிற்றினமாகக் கருதப்பட்ட இந்த குழு பின்னர் மூன்று இனங்களாகப் பிரிக்கப்பட்டுள்ளன:  
- அண்டங்காக்கை, *கோர்வசு மேக்ரோஹைன்கோசு*
- கிழக்கு காட்டுக் காகம், *கோர்வசு லெவில்லாண்டி*
- இந்திய காட்டுக் காகம், *கோர்வசு கல்மினடசு*
# நடான்சு

**நடான்சு** (**Natanz**) ( ஈரான் நாட்டின் நடுப்பகுதியில் அமைந்த இஸ்பகான் மாகாணத்தில் உள்ள நகரம் ஆகும். ஈரான் நாட்டின் தலைநகரான தெகுரானுக்கு நேர் தெற்கே 250 கிலோ மீட்டர் (150 மைல்) தொலைவில் நடான்ஸ் நகரம் உள்ளது. 2006-ஆம் ஆண்டு மக்கள் தொகை கணக்கெடுப்பின் படி, இந்நகரத்தின் மொத்தக் குடும்பங்கள் 3,411 மற்றும் மக்கள் தொகை 14,122 ஆகும். இந்நகரத்தில் அணு குண்டு உற்பத்திக்கு தேவையான யுரேனியத்தை செறிவூட்டம் உலை உள்ளது.
# நடான்சு

## நடான்ஸ் அணு உலை

நடான்ஸ் நகரத்திற்கு பாகையில் 33 கிலோ மீட்டர் தொலைவில், யுரேனியத்தை செறிவூட்டும் அணு உலை அமைந்துள்ளது. 2013-ஆம் ஆண்டு ஒப்பந்தப்படி,பன்னாட்டு அணுசக்தி முகமையகம் அன்றாடம் நடான்ஸ் அணு உலையில் ஆய்வு மேற்கொள்கிறது.
# நடான்சு

## நடான்ஸ் அணு உலை

### நடான்ஸ் அணு உலை விபத்து

2 சூலை 2020 அன்று நடான்ஸ் அணு உலையின் யுரேனியம் செறிவூட்டூம் பகுதி எதிர்பாராத விதமாக தீ விபத்தில் வெடித்து சிதறியது. இந்நிகழ்வுக்கு உள்ளூர் சிறுத்தைகள் குழு பொறுப்பு ஏற்றது.சில ஈரானிய அதிகாரிகள் இந்த விபத்திற்கு காரணம் சைபர் தாக்குதலே ஆகும் எனக்கருதுகின்றனர்.  
பன்னாட்டு அணுசக்தி முகமையகம், 28 அக்டோபர் 2020 அன்று வெளியிட்ட செயற்கை கோள் படங்கள் மூலம், நடான்ஸ் நகரத்தில் சுரங்கம் தோண்டி, அதில் புதிய யுரேனியம் செறிவூட்டும் ஆலை அமைப்பதாக செய்தி வெளியிட்டது.  
மார்சு, 2021-இல் ஈரான் மீண்டும் நடான்ஸ் நகரத்தில் புதிய மூன்றாவது யுரேனியம் செறியூட்டும் உலையை இயக்கி வருகிறது. 10 ஏப்ரல் 2021-இல் இதனை ஈரான் நாடு மறுத்துள்ளது.11 ஏப்ரல் 2021 அன்று இசுலாமியக் குடியரசு செய்தி நிறுவனம், நடான்ஸ் அணு உலை விபத்து மின் கசிவினால் ஏற்பட்டது எனறும், இவ்விபத்தில் உயிர்ச்சேதம் ஏதும் இல்லை எனக்கூறியுள்ளது.
# நடான்சு

## நடான்ஸ் அணு உலை

### இஸ்ரேல் மீது குற்றச்சாட்டு

நடான்ஸ் அணு உலை விபத்திற்கு இஸ்ரேல் நாடே காரணம் என 10 ஏப்ரல் 2021 அன்று ஈரான் குற்றம் சாட்டியுள்ளது.
# நடான்சு

## 2025 இஸ்ரேல்-ஈரான் போரில்

2025 இஸ்ரேல்-ஈரான் போரின் போது இஸ்ரேல் வான்படையின் குண்டு வீச்சால் நடான்சு யுரேனியம் செறியூட்டும் அணுசக்தி ஆய்வு நிலையம் சேதமடைந்து அணுக் கதிர் வீச்சு வெளிப்பட்டதாக தெரிகிறது.
# நடான்சு

## 2025 இஸ்ரேல்-ஈரான் போரில்

### அமெரிக்காவின் குண்டு வீச்சு

ஈரானில் தரைக்கடியில் உள்ள நடான்சு அணுசக்தி நிலையம் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று குண்டு வீசி பெரும் தாக்குதல் நடத்தியது.
# பழனிக்கவுண்டன்புதூர்

**பழனிக்கவுண்டன்புதூர்** என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர்மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
# மாகி ஜபீன்

**மாகி ஜபீன்** (Mahe Jabeen) (பிறப்பு 1961) ஓர் இந்தியக் கவிஞரும், வழக்கறிஞரும் சிறுபான்மை உரிமை ஆர்வலரும் ஆவார். தனது சமூகச் சேவைக்காக ராஜீவ் காந்தி மானவ் சேவா விருதை வென்றுள்ளார்.
# மாகி ஜபீன்

## ஆரம்ப கால வாழ்க்கை

மகா ஜபீன் என நன்கறியப்பட்ட மகா ஜபீன் முகமது, 1961இல் நெல்லூரில் ஓர் முஸ்லிம் குடும்பத்தில் பிறந்தார். இவரது தந்தை மாவட்ட நீதிமன்ற வழக்கறிஞராக இருந்தார். இவரது தாயார் அரசு சமூக நல விடுதியில் பகுதிநேர ஆசிரியராக பணிபுரிந்தார். வறுமையை எதிர்கொண்ட இவர், ஏழை குழந்தைகள் நிதியத்தின் உதவியுடன் கிறிஸ்தவ மிஷனரி பள்ளியிலிருந்து தொடக்கக் கல்வியைப் பெற்றார்.
# மாகி ஜபீன்

## கல்வி

1985 ஆம் ஆண்டில் திருப்பதி சிறீ வெங்கடேசுவரா பல்கலைக்கழகத்தில் குழந்தைகள் உளவியலில் நிபுணத்துவம் பெற்று இளங்கலை பட்டமும், 1987இல் திருப்பதி சிறீ பத்மாவதி மகளிர் பல்கலைக்கழகத்தில் பெண்கள் மற்றும் குழந்தைகள் நலனில் நிபுணத்துவம் பெற்று முதுகலை பட்டமும் பெற்றார். இவர் ஐதராபாத்து பல்கலைக்கழகத்தில் 1999இல் மனித உரிமைகளில் முதுகலை சான்றிதழ் பட்டம் பெற்றார். இவர் 2002இல் ஐதராபாத்தின் உஸ்மானியா பல்கலைக்கழகத்தில் பெண்கள் உரிமைகளில் நிபுணத்துவம் பெற்று இளங்கலைச் சட்டம் முடித்தார்.
# மாகி ஜபீன்

## மனித உரிமை ஆர்வலர்

இந்திய மகளிர் அமைப்பான கூட்டு மகளிர் திட்டத்தின் ஆந்திர மாநிலத்தில்<nowiki/>திட்டச் செயலாளராக இவர் உள்ளார். வரதட்சணை கேட்டு துன்புறுத்தல், திருமணப் பிரச்சினைகள், வீட்டு வன்முறை மற்றும் பெண்களுக்கு தங்குமிடம் போன்ற பிரச்சினைகள் குறித்த பட்டறைகளையும் பயிற்சித் திட்டங்களையும் இவர் ஏற்பாடு செய்கிறார். சுற்றுச்சூழல் பிரச்சினைகள், பெண்களின் அரசியல் உரிமைகள் மற்றும் பாலினம் தொடர்பான பிற பிரச்சினைகள் குறித்த பொதுக்கூட்டங்களையும் இவர் ஏற்பாடு செய்கிறார். இவர், பெண்கள் மற்றும் குழந்தைகளுக்கான *பீனிக்ஸ்* அமைப்பின் செயலாளராகவும் உள்ளார். அமைப்பின் ஒரு பகுதியாக, சிறுபான்மை பெண்கள் மற்றும் குழந்தைகள் தொடர்பான பிரச்சினைகள் குறித்த விழிப்புணர்வு பொருட்களை இவர் தயாரிக்கிறார். மேலும் தெரு நாடகங்களையும் இயக்குகிறார். இவர் ஐதராபாத்து உயர்நீதிமன்றத்தில் வழக்கறிஞராகப் பணியாற்றுகிறார். மேலும், சிறுபான்மையினருக்கு இலவச சட்ட உதவிகளை வழங்குகிறார். அரசாங்க தொலைக்காட்சி சேனலான தூர்தர்ஷன் மூலம் பெண்களுக்கான சட்ட விழிப்புணர்வு மற்றும் ஆலோசனை மற்றும் குடும்ப ஆலோசனை திட்டமான *சேதானையும்* தொகுத்து வழங்கினார். குழந்தைத் தொழிலாளர் (ஒழிப்பு) சட்டங்களை திறம்பட செயல்படுத்த வேண்டும் என்றும் பிரச்சாரம் செய்கிறார். நகர்ப்புறங்களில் குழந்தைத் தொழிலாளர்களை அடையாளம் காண்பதில் மாநில தொழிலாளர் ஆணையர் அலுவலகத்துடன் ஒருங்கிணைந்து, விழிப்புணர்வு பேச்சுக்களை ஏற்பாடு செய்து கட்டுரைகளை ஊடகங்களில் வெளியிடுகிறார்.
# மாகி ஜபீன்

## எழுத்தாளர்

கேந்திரிய சாகித்ய அகாதமியின் வெளியீடுகளில் இவர் பல கவிதைகளை வெளியிட்டுள்ளார். 1995ஆம் ஆண்டில் வோல்கா மற்றும் பிற எழுத்தாளர்களால் வெளியிடப்பட்ட பெண்ணிய கவிதைத் தொகுப்பான நீலி மேகாலுவிலும் இவரது கவிதைகள் சேர்க்கப்பட்டன. இவரது கருப்பொருள்கள் பாலின பாகுபாடு, மனித உரிமைகள், இன ஆய்வுகள், மக்கள் இயக்கங்கள், முஸ்லிம் மற்றும் நக்சல் சிறுபான்மை பிரச்சினைகள் மற்றும் பெண்ணியம் ஆகியவை அடங்கும். கவிதைகள் எழுதுவதைத் தவிர, பல்வேறு இந்தியப் பத்திரிகைகளுக்காக இந்த பிரச்சினைகள் குறித்த கட்டுரைகளையும் எழுதுகிறார். இவரது கவிதைகளில் ஒன்றான 'தெரு குழந்தைகள்' இந்தியாவின் ஆந்திர மாநிலத்தில் உள்ள இடைநிலைக் கல்வி வாரியத்தால் பத்தாம் வகுப்புக்கான பாடத்திட்டத்தில் சேர்க்கப்பட்டுள்ளது.
# மாகி ஜபீன்

## எழுத்தாளர்

### நூலியல்

- Aku ralu kalam 1997
- Jnapakam
- Sarihaddu Rekhalu
- Nava Smriti
- Akasam Kinda
- Tenchukonave Bhandanalu
- Ideal wife
# மாகி ஜபீன்

## விருதுகள்

- 2009 ஆம் ஆண்டில் இந்தியாவின் ஆந்திர மாநில அரசின் அதிகார பாஷா சங்கத்திலிருந்து தெலுங்கு பாஷா புரஸ்காரம்
- 2008இல் இந்திய அரசிடமிருந்து நாரி சக்தி விருது - கண்ணகி விருது .
- ஒரு தசாப்தத்திற்கும் மேலாக இந்தியாவில் குழந்தை உரிமைகள் பிரச்சினைகளில் பணியாற்றியதற்காக 2007ஆம் ஆண்டிற்கான இந்திய அரசின் பெண்கள் மற்றும் குழந்தைகள் மேம்பாட்டு அமைச்சகத்தின் ராஜீவ் காந்தி மானவ் சேவா விருது.
# சைகோனைக்சு டாரிடசு

***சைகோனைக்சு டாரிடசு*** (*Zygonyx torridus*) என்ற தட்டாரப்பூச்சி சிற்றினம் லைபெல்லுலிடே குடும்பத்தினைச் சார்ந்தது. இது அல்சீரியா, அங்கோலா, பெனின், போட்சுவானா, புர்கினா பாசோ, கமரூன், மத்திய ஆப்பிரிக்கக் குடியரசு, கொமொரோசு, கொங்கோ குடியரசு, கோட் டிவார், எகிப்து, எத்தியோப்பியா, காம்பியா, கானா, கினி, கென்யா, லைபீரியா, மலாவி, மாலி, மொரீசியசு, மொராக்கோ, மொசாம்பிக், நமீபியா, நைஜீரியா, ரீயூனியன், சியேரா லியோனி, தென்னாப்பிரிக்கா, எசுப்பானியா, சூடான், தன்சானியா, டோகோ, உகாண்டா, சாம்பியா, சிம்பாப்வே, ஐக்கிய அரபு அமீரகம் மற்றும் புருண்டியில் காணப்படுகிறது. இதன் இயற்கை வாழ்விடம் ஆறுகள் ஆகும்.
# திரிவேணி ஆச்சார்யா

**திரிவேணி ஆச்சார்யா** (Triveni Acharya) மும்பையில் வசிக்கும் ஒரு இந்தியப் பத்திரிகையாளரும், சமூக ஆர்வலரும் ஆவார். இவர் பாலியல் கடத்தல் எதிர்ப்பு குழுவான "மீட்பு அறக்கட்டளை"யுடன் பணியாற்றியதற்காக மிகவும் பிரபலமானார்.
# திரிவேணி ஆச்சார்யா

## பணிகள்

மீட்பு அறக்கட்டளையானது தனது கணவர் பால்கிருஷ்ணா ஆச்சார்யாவால் நிறுவப்பட்டது. ஆனால் 2005இல் ஒரு கார் விபத்தில் தனது கணவர் இறந்ததைத் தொடர்ந்து அதன் தலைவர் பதவியை ஏற்றுக்கொண்டார். இந்த அமைப்பு இந்தியா, நேபாளம் மற்றும் வங்காளதேசத்தின் பல்வேறு பகுதிகளிலிருந்து மனிதக் கடத்தலால் பாதிக்கப்பட்டவர்களை மீட்பது, மறுவாழ்வு அளித்தல் மற்றும் திருப்பி அனுப்புதல் மற்றும் கட்டாய விபச்சாரத்திற்காக விற்கப்படுவதை தடுத்தல் ஆகிய பணிகளை மேற்கொண்டு வருகிறது. and has been conducting "brothel raids" since 1993. 1993 முதல் "விபச்சாரச் சோதனைகளையும்" நடத்தி வருகிறது. இந்த அமைப்பு ஆண்டுக்கு சுமார் 300 சிறுமிகளை விடுவிக்கிறது. மேலும் ஆலோசனை, வேலை பயிற்சி மற்றும் எச்.ஐ.வி பரிசோதனையையும் வழங்குகிறது.
# திரிவேணி ஆச்சார்யா

## விருதுகள்

இவரது தலைமையில் அதன் பணிக்காக மீட்பு அறக்கட்டளை பல தேசிய மற்றும் சர்வதேச விருதுகளைப் பெற்றுள்ளது. 2008ஆம் ஆண்டில், இந்த குழு பெண்கள் தொழில்முனைவோருக்கான நாரி சக்தி விருது|நாரி சக்தி விருதைப் பெற்றது. தைவான் அதிபர் மா யிங்-ஜியோ இவருக்கு தைவான் ஜனநாயக அறக்கட்டளையின் ஆசிய ஜனநாயகம் மற்றும் மனித உரிமைகளுக்கான விருதையும், 100,000 அமெரிக்க டாலர் ரொக்க மானியத்தையும் வழங்கினார். கடத்தலால பாதிக்கப்பட்டு அறக்கட்டளையால் காப்பாற்றப்பட்ட ஒருவரால் இந்த அமைப்பு விருதுக்கு பரிந்துரைக்கப்பட்டது. 2011 ஆம் ஆண்டில், ஆச்சார்யா *தி டிரைன்* அறக்கட்டளையின் தைரியப் பரிசை வென்றார். இது "தீமையை உறுதியாக எதிர்த்துப் போராடுபவர்களுக்கு" ஆண்டுதோறும் வழங்கப்படுகிறது. "பாலியல் கடத்தல், வீட்டு வன்முறை மற்றும் சிறுவர் ஆபாச படங்களுக்கு" எதிரான தனது முயற்சிகளுக்காக வழங்கப்பட்ட மெக்சிக்கோ பத்திரிகையாளரான *லிடியா கச்சோ ரிபேரோ*வுடன் இவர் பரிசைப் பகிர்ந்து கொண்டார். 2013ஆம் ஆண்டில், மீட்பு அறக்கட்டளையுடனான தனது பணியுடன் இணைந்து 2013 ஆம் ஆண்டின் மனிதநேய மரியாதைக்குரிய உலக விருது பெற்றார். அங்கீகாரத்துடன் 75,000 டாலர் ரொக்க மானியமும் கிடைத்தது.
# பிங்கி விராணி

**பிங்கி விராணி** (Pinki Virani) (பிறப்பு 30 சனவரி 1959) ஓர் இந்திய எழுத்தாளரும், பத்திரிகையாளரும், மனித உரிமை ஆர்வலரும் ஆவார். *ஒன்ஸ் வாஸ் பாம்பே* என்ற நூலையும், *அருணாஸ் ஸ்டோரி*, *பிட்டர் சாக்லேட்: சைல்ட் செக்சுவல் அப்யூஸ் இன் இண்டியா* (இது தேசிய விருதை வென்றது), டெப் ஹெவன் ஆகிய புத்தகங்களையும் எழுதியுள்ளார். *பாலிடிக்ஸ் ஆஃப் தி வோம்ப் - தி பெரில்ஸ் ஆஃப் ஐவிஎஃப், சரோகசி & மாடிபைடு பேபிஸ்* என்பது இவரது ஐந்தாவது புத்தகமாகும்.
# பிங்கி விராணி

## ஆரம்பகால வாழ்க்கையும் கல்வியும்

விரானி மும்பையில் 30 சனவரி 1959 இல் குசராத்தி முஸ்லிம் பெற்றோருக்கு பிறந்தார். இவரது தந்தை ஒரு கடை வைத்திருந்தார். இவரது தாய் ஒரு ஆசிரியர் ஆவார். இவர் மும்பை, புனே, முசோரி ஆகிய இடங்களில் பள்ளியில் பயின்றார். ஆகா கான் அறக்கட்டளையின் உதவித்தொகையுடன் பத்திரிகைத் துறையில் முதுகலைப் படிப்பதற்காக அமெரிக்கா சென்றார். இவர் *தி சண்டே டைம்ஸி*ல் பணியாற்றினார். அங்கு இவர் பிரித்தனில் நடந்த இனக் கலவரங்கள் குறித்து விரிவாக எழுதினார்.
# பிங்கி விராணி

## தொழில்

இவர் 18 வயதில் தட்டச்சராகப் பணி செய்யத் தொடங்கினார். புலமைப்பரிசிலுக்குப் பிறகு இவர் இந்தியாவுக்குத் திரும்பி ஒரு நிருபராகப் பணிபுரிந்தார். மேலும் ஒரு மாலைப் பத்திரிக்கையில் இந்தியாவின் முதல் பெண் ஆசிரியரானார். இவர் தனது முதல் புத்தகத்தை வெளியிடவேண்டி தினசரி பத்திரிகையிலிருந்து வெளியேறினார்.
# பிங்கி விராணி

## அருணா ஷான்பாக் வழக்கு

1973 நவம்பர் 27 அன்று மும்பையின் கிங் எட்வர்ட் நினைவு மருத்துவமனையில் பணிபுரியும் செவிலியர் அருணா ஷான்பாக் என்பவர் ஒரு துப்புரவாளரால் பாலியல் வன்கொடுமைக்கு ஆளானார். அவர் சார்பாக இந்திய உச்சநீதிமன்றத்தில் 2009 ஆம் ஆண்டு, பிங்கி விராணி ஒரு மனுவை தாக்கல் செய்தார். தாக்குதலின் போது, ஷான்பாக் ஒரு சங்கிலியால் கழுத்தை நெரித்துக் கொலை செய்ய முயற்சி செய்யப்பட்டர். இதனால் பாதிக்கப்பட்டு கேஇஎம் மருத்துவமனையில் தொடர் சிகிச்சை பெற்று வந்த அவர் 2015 ஆம் ஆண்டில் நிமோனியாவால் இறக்கும் வரை 48 ஆண்டுகளாக உணவுக் குழாய் மூலம் உயிருடன் இருந்தார். விராணியின் 2009 மனுவில், "அருணாவின் தொடர்ச்சியான இருப்பு கண்ணியமாக வாழ்வதற்கான அவரது உரிமையை மீறுவதாகும்" என்று வாதிட்டார். உச்சநீதிமன்றம் தனது முடிவை 7 மார்ச் 2011 அன்று அளித்தது. அருணாவின் மூச்சை நிறுத்துவதற்கான வேண்டுகோளை அது நிராகரித்தது. ஆனால் இந்தியாவில் செயலற்ற கருணைக்கொலை சட்டப்பூர்வமாக்கும் பரந்த வழிகாட்டுதல்களை வெளியிட்டது.
# பிங்கி விராணி

## தனிப்பட்ட வாழ்க்கை

இவர் ஒரு பத்திரிகையாளரும், *ஆக்சிடெண்டல் இந்தியா*வின் ஆசிரியருமான சங்கர் அய்யரை மணந்தார்.
# பிங்கி விராணி

## நூலியல்

- *Aruna's Story: the true account of a rape and its aftermath*. Viking, 1998.
- *Bitter Chocolate: child sexual abuse in India*, Penguin Books, 2000
-
- *Deaf Heaven*, HarperCollins Publishers India, 2009. .
- *Politics Of The Womb—The Perils Of IVF, Surrogacy & Modified Babies*, Penguin Random House, 2016.
# கிங்கிரி தேவி

**கிங்கிரி தேவி** (Kinkri Devi) (1925 - 30 திசம்பர் 2007) ஓர் இந்திய ஆர்வலரும் சுற்றுச்சூழல் ஆர்வலரும் ஆவார். சட்டவிரோத சுரங்கங்கள் மற்றும் குவாரிக்கு எதிராக தனது சொந்த மாநிலமான இமாச்சல பிரதேசத்தில் போரை நடத்துவதில் மிகவும் பிரபலமானவர். இவருக்கு படிக்கவோ எழுதவோ தெரியாது. இறப்பதற்கு சில ஆண்டுகளுக்கு முன்புதான் தனது பெயரை எப்படி எழுத வேண்டும் என்று கற்றுக்கொண்டார்.  
இவர் வறுமையால் மிகவும் பாதிக்கப்பட்டார். இது அமெரிக்காவை தளமாகக் கொண்ட இமாச்சலப் பிரதேசத்தின் தொண்டு நிறுவனத்தால் பிற்கால வாழ்க்கையில் இவரது வாழ்க்கை நிலைமைகள் குறித்த பஞ்சாபி செய்தித்தாள் வெளியிட்ட பிறகு நீங்கியது.
# கிங்கிரி தேவி

## ஆரம்பகால வாழ்க்கை

தேவி 1925 இல் இமாச்சல பிரதேசத்தின் சிர்மௌர் மாவட்டத்தில் கட்டோன் என்ற கிராமத்தில் பிறந்தார்.
# கிங்கிரி தேவி

## இறப்பு

தேவி 2007 திசம்பர் 30 அன்று இந்தியாவின் சண்டிகரில் தனது 82 வயதில் இறந்தார். < இவருக்கு ஒரு மகனும் 12 பேரக்குழந்தைகளும் இருக்கின்றனர்.
# கிங்கிரி தேவி

## விருதுகள்

- 1999 இல், தேவிக்கு ஸ்திரீ சக்தி கௌரவம் வழங்கப்பட்டது.
# பனைக் காகம்

**பனைக் காகம்** (*Palm crow*)(*கோர்வசு பால்மரம்*) என்பது கரிபியன் தீவான லா எசுப்பானியோலா (எயிட்டி மற்றும் டொமினிக்கன் குடியரசு) பகுதிகளில் காணப்படும் சிறிய அளவிலான கோர்விட் குடும்ப காகமாகும். முன்னர் கியூபாவில் அதிகமாகக் காணப்பட்ட இதன் எண்ணிக்கை தற்பொழுது பெருமளவில் குறைந்துள்ளது.
# பனைக் காகம்

## வகைப்பாட்டியல்

கியூபன் துணையினங்கள் சற்று சிறியவை, பொதுவாக இவை ஓர் துணையினமாகப் பிரிக்கப்படுகின்றன (*கோர்வசு பால்மரம் மினுடசு*); ஹிஸ்பானியோலன் துணையினத்தின் முப்பெயர் *கோர்வசு பால்மரம் பால்மரம்* (பரிந்துரைக்கப்பட்ட துணையினங்கள்) ஆகும். இந்த இரு கிளையினங்களும் பொதுவாக **ஹிஸ்பானியோலன் பனை காகம்** மற்றும் **கியூபா பனை காகம்** எனப் பொதுவான பெயர்கள் மூலம் வேறுபடுத்தப்படுகின்றன. இருந்த போதிலும் ஹிஸ்பானியோலா வெள்ளை கழுத்து காகம் *கோர்வசு லூகோஞாபலசு*சுடன் சமந்தைய இனமாகத் தோன்றுகிறது. மேலும் அமெரிக்காவின் கிழக்கு கடற்கரை மீன் காகம் உள்ளிட்ட இரண்டு சிறிய இனங்களான, டாமுலிபஸ் காகம் *(கோ. இம்பார்டசு)* மற்றும் மெக்சிக்கோவின் சினோலோன் காகம் *(கோ. சினலோயே)* தொடர்புடையது. இவை கியூபா காகம் (*கோர்வசு நாசிகசு)* மற்றும் ஜமேக்கா காகம் *(கோர்வசு ஜமைசென்சிசு),* ஆகிய கரீபியன் காகங்களுடன் தொடர்புடையன.
# பனைக் காகம்

## வாழ்விடம்

பனைக் காகத்தின் உள்ளூர் பெயராக டொமினிக்கன் குடியரசில் கா என்பதாகும். இங்கு இது பைன் மலைக் காடுகள் மற்றும் என்ரிகுயிலோ ஏரியினைச் சுற்றிக் காணப்படுகிறது.
# ஜமைக்கா காகம்

**ஜமைக்கா காகம்** (*Jamaican crow*)(*கோர்வசு ஜமைசென்சிசு*) ஒப்பீட்டளவில் சிறிய கோர்விட் காகம். இதன் நீளம் 35 முதல் 38 செ.மீ. ஆகும். இது உருவப் பண்புகள் அடிப்படையில் லா எசுப்பானியோலாவின் மேற்கிந்திய இனங்களான, கியூபா காகம் *(கோர்வசு நாசிகசு)* மற்றும் வெள்ளை கழுத்து காகம் *(கோர்வசு லூகோஞாபலசு)* மிகவும் நெருக்கமானது.
# ஜமைக்கா காகம்

## பரவலும் வாழ்விடமும்

இதன் பெயர் குறிப்பிடுவதுபோல், இந்த இனம் ஜமேக்கா தீவில் காணப்படுகிறது. இங்கு அழிக்கப்பட்ட பகுதி கலந்த வனப்பகுதிகளில் வாழ்கிறது. மேலும் பெரிய தோட்டங்களில் அடிக்கடி காணப்படுகிறது. மலை மற்றும் மலை வனப்பகுதிகளைச் சார்ந்த பறவை இது என்றாலும், வறண்ட காலங்களில் உயரம் குறைவான சமவெளிப் பகுதிகளிலும் இதனைக் காணலாம்.
# ஜமைக்கா காகம்

## விளக்கம்

இதன் உடலானது புகைபோன்ற-சாம்பல் நிறமானது. இதன் உறவினர்களைப் போலப் பளபளப்பாக இல்லை. கண்ணுக்குப் பின்னால் சிறகுகள் இல்லாத தோல் அடர் சாம்பல் நிறத்தில் காணப்படும். இதன் அலகு சாம்பல் நிறத்தில் கூர்மையானது.நாசி முடிகள் காரணமாக நாசி தெரிவதில்லை. கருவிழி சாம்பல்-பழுப்பு அல்லது சிவப்பு-பழுப்பு நிறமாக இருக்கும். இந்நிறத் தோற்றம் வயதைப் பொறுத்தது. கால்கள் மற்றும் பாதம் கருப்பு நிறமானது.
# ஜமைக்கா காகம்

## உணவு

காட்டில் வாழும் இந்தக் காகம் தனியாகவோ, துணையோடோ இரை தேடுகின்றன. இதனுடைய இறையின் பெரும்பகுதி பழங்களாகும். இது சிறிய முதுகெலும்பிலி மற்றும் பல்லி முதலியவற்றோடு, பறவைகளில் கூடுகளில் உள்ள முட்டை மற்றும் குஞ்சுகளை வேட்டையாடுகிறது.
# ஜமைக்கா காகம்

## இனப்பெருக்கம்

பொதுவாக உயரமான மரங்களில் கூடுகட்டுகின்றன. மரப் பொந்துகளையும் கூடுகளாகப் பயன்படுத்துகின்றன.
# ஜமைக்கா காகம்

## ஒலி

இதனுடைய ஒலியானது இதனுடன் தொடர்புடைய இனங்களின் குரல் போன்றது. மிகவும் தனித்துவமானது மற்றும் பல்வேறு ஜப்பரிங் மற்றும் குமிழ் ஒலிகளைக் கொண்டுள்ளது (இதனால் இதனுடைய ஓசை ஜமைக்கா பாட்டோயிஸ் எனப்படுகிறது.). ஆனால் இது மிகவும் நிதானமாக “க்ரா-ஆ” என மாறுபாடுகளுடன் ஒலிக்கின்றது.
# வைபவி சாண்டில்யா

**வைபவி சாண்டில்யா** (*Vaibhavi Shandilya*) என்பவர் ஒரு இந்திய திரைப்பட நடிகை ஆவார். இவர் தமிழ், கன்னடம், மராத்தி மொழி படங்களில் பணியாற்றுகிறார். மராத்தித் திரைப்படமான *ஜானிவா* (2015) *படத்தில் அறிமுகமான இவர், ஏக் அல்பேலா (2015)*, *சக்க போடு போடு ராஜா (2017),* *இருட்டு அறையில் முரட்டு குத்து (2018), கேப்மாரி (2019)* உள்ளிட்ட படங்களில் நடித்துள்ளார்.
# வைபவி சாண்டில்யா

## தொழில்

நடிகர் மகேஷ் மஞ்ச்ரேகரின் மகன் சத்யா அறிமுகமான படமும், சமூக நீதி குறித்த கதையைக் கொண்டதான *மராத்தித் திரைப்படமான ஜானிவா* (2015) திரைப்படத்தில் வைபவி நடிகையாக அறிமுகமானார். பகவான் தாதாவின் வாழ்க்கை வரலாற்றான *ஏக் அல்பேலாவில்* வித்யா பாலன் உள்ளிட்ட நடிகர்களிடையே வைபவி நடித்தார், அதில் இவர் ஷாஹீன் என்ற முஸ்லீம் பெண்ணின் பாத்திரத்தை ஏற்றார்.  
2016 ஆம் ஆண்டில், வைபவி எகிப்திய அரபு திரைப்படமான கஹெம் ஃபெ எல் ஹெண்டில் "தக் தின்னா" என்ற பாடலில் நடனக் கலைஞராக தோன்றினார். இதற்கு பிரபல இந்திய நடன நடன இயக்குநர் விஷ்ணு தேவா நடனமமைத்தார். வைபவி சந்தானம் நடித்த *சர்வார் சுந்தரம்* மற்றும் *சக்க போடு போடு ராஜா* ஆகிய இரண்டு தமிழ்த் திரைப்படங்களில் நடிக்க ஒப்பந்தமானார். பிந்தைய படம் 2017 இல் வெளியிடப்பட்டது. முந்தைய படம் 2018இல் வெளியாக இருந்தது. வைபவி நடித்த ஒப்பந்தமான மூன்றாவது தமிழ் படமான கௌதம் கார்த்திக்கிற்கு *ஜோடியாக இருட்டு அறையில் முரட்டு குத்து படத்தில்* படத்தில் நடிக்க 2018 இல் ஒப்பந்தமானார்.
# வைபவி சாண்டில்யா

## திரைப்படவியல்

| 2015 | *ஏக் அல்பேலா* | ஷாஹீன் | மராத்தி |
| --- | --- | --- | --- |
| 2017 | *சக்க போடு போடு ராஜா* | யாழினி | தமிழ் |
| 2017 | *ராஜ் விஷ்ணு* | லாவண்யா | கன்னடம் |
| 2017 | *நெக்ஸ்ட் நுவ்வே* | ஸ்மிதா | தெலுங்கு |
| 2018 | *இருட்டு அறையில் முரட்டு குத்து* | தென்றல் | தமிழ் |
| 2019 | *கேப்மாரி* | ஜென்னி | தமிழ் |
| 2020 | *சர்வார் சுந்தரம்* | சஞ்சனா | தமிழ் |
| 2020 | *ஈசல்* | டி.பி.ஏ. | தமிழ் |
| 2020 | *பட்டக்கி* | டி.பி.ஏ. | தமிழ் |
| 2020 | *கலிபட்டா 2* | டி.பி.ஏ. | கன்னடம் |
# வைபவி சாண்டில்யா

## வலைத் தொடர்

| 2019 | *நிஷா* | நிஷா | தமிழ் | ஜீ5 | } |
| --- | --- | --- | --- | --- | --- |
# கியூபா காகம்

**கியூபா காகம்** (*Cuban crow*) என்பது கரிபியத் தீவுகளில் காணப்படும் காகமாகும். இது இத்தீவுகளில் காணப்படும் நான்கு காக்கைச் சிற்றினங்களுள் ஒன்றாகும்.
# கியூபா காகம்

## விளக்கம்

கியூபா காகம் (*கோர்வசு நாசிகசு*) கரிபியத் தீவுகளில் காணப்படும் நான்கு காக்கைச் சிற்றினங்களுள் ஒன்றாகும். இது வெள்ளை கழுத்து காகம் (*கொ. லுகோக்னாபலசு*) மற்றும் ஜமைக்கா காகம் (*கோ*. *ஜமைக்காசென்சிசு*) ஆகியவற்றுடன் நெருக்கமாகத் தொடர்புடையது. இவற்றுடன் ஒரு சில பண்புகளைப் பகிர்ந்து கொள்கிறது. நான்காவது கரீபியன் காகம், பனைக் காகம் (*கோ. பால்மரம்*), பிற்கால பரிணாம வளர்ச்சியில் தோன்றி வட அமெரிக்க மீன் காகம் (*கோ. ஆசிப்ராகசு*) குணாதிசயங்களைக் கொண்டது.
# கியூபா காகம்

## உயிரியல்

இது நடுத்தர அளவிலான ( நீளம்). இது காடுகளில் காணப்படும் காகம் ஆகும். இந்த சமூக பறவைகியூபாவின் பெரிய தீவின் பெரும்பகுதியிலும், அருகிலுள்ள இஸ்லா டி லா ஜுவென்டுட் மற்றும் வனப்பகுதி பகுதிகளில் காணப்படுகிறது. இந்த வனப்பகுதி விவசாய நிலமாக மாற்றப்பட்டது. இது பண்ணைகள் மற்றும் கிராமங்களைச் சுற்றி அடிக்கடி காணப்படும். இங்கு மனிதனுடன் ஒப்பீட்டளவில் நெருங்கிய தொடர்பில் வாழ்வதற்கு ஏற்ற தகவமைப்புடையது.  
இந்த காகத்தின் அலகு நீளமானது, பெரிய தலையிலிருந்து நுனியை நோக்கி மென்மையாக வளைந்துள்ளது. நாசி முடிகள் முன்னோக்கியும் மேல் நோக்கியும் நாசி தெரியுமாறு உள்ளன. ஆனால் பிற *கோவர்சு* இனங்களில் நாசியினை நாசிமுடி மறைத்துள்ளன. பழுப்பு-சிவப்பு கண்ணுக்குப் பின்னாலும் கீழ்த்தாடையிலும் அடர் சாம்பல் திரள் காணப்படும். நல்ல வெளிச்சத்தில் கருப்பு சிறகமைவு, நீல-ஊதா பளபளப்பைக் கொண்டுள்ளன. அல்கு, கால்கள் மற்றும் பாதம் கருப்பு நிறமுடையன.
கியூபா காகம் தமது கூட்டினை உயரமான மரங்களில் கட்டுகிறது. இதனுடைய இனப்பெருக்கம் பற்றிய கூடுதல் தகவல்கள் இன்னும் பதிவு செய்யப்பட்டுள்ளன.
# கியூபா காகம்

## உணவு

இதன் உணவு பழம் மற்றும் பூச்சிகள் ஆகும். இது மனித உணவைச் சாப்பிடாது எனினும், குப்பையினைக் கிளரும்போது, அங்குள்ள கழுவு உணவினை உண்ணுகின்றன. உணவு உண்ணும் பொழுது அதிக ஒலி எழுப்புவதைக் காணலாம். தானியங்கள் மற்றும் பிற விதைகள் கொட்டப்பட்ட வயலின் மேற்பரப்பில் பாதுகாப்பற்ற நிலையில் இதனை நாம் அவதானிக்கலாம்.
# கியூபா காகம்

## குரல்

இதனுடைய குரல் மிகவும் குறிப்பிடத்தக்கது. விசித்திரமான திரவ குமிழ் ஒலி போன்றது. பல்வேறு சேர்க்கைகளில் ஒலி உருவாக்கப்படும் அதிகமாக ஒலிக்கும் ஒலி, காகம் போன்றது. இது மென்மையாக *"ஆஆஆஆ" ஐ* என ஒலியினை உருவாக்குகிறது.
# கியூபா காகம்

## பட இணைப்புகள்

- படங்களின் நல்ல தரமான தொடர்
- கியூபன் காக வீடியோக்கள், புகைப்படங்கள் மற்றும் ஒலிகள் ஈபேர்டில்
# சுசில் சந்திரா

**சுசில் சந்திரா** (**Sushil Chandra**) 14 பிப்ரவரி 2019 முதல் இந்தியத் தேர்தல் ஆணையத்தின் தேர்தல் ஆணையராக 12 ஏப்ரல் 2021 வரை இருந்தார் இந்தியத் தலைமைத் தேர்தல் ஆணையர் சுனில் அரோரா 12 ஏப்ரல் 2021 அன்று பணி ஒய்வு பெற்றதால், அடுத்த இந்தியத் தலைமைத் தேர்தல் ஆணையராக 13 ஏப்ரல் 2021 அன்று இந்தியக் குடியரசுத் தலைவரால் சுசில் சந்திரா நியமிக்கப்பட்டார். சுசில் சந்திரா, இந்தியத் தலைமைத் தேர்தல் ஆணையராக 13 ஏப்ரல் 2021 அன்று பதவி ஏற்றுக்கொண்டார். மே 14, 2022 அன்று அகவை முதிர்வின் காரணமாக பதவியிலிருந்து ஓய்வு பெற்றார்.
# சுசில் சந்திரா

## வரலாறு

சுசில் சந்திரா 1980ஆம் ஆண்டில் இந்திய வருவாய்ப் பணி அதிகாரி ஆனவர். இவர் 15 பிப்ரவரி 2019-இல் இந்தியத் தேர்தல் ஆணையராக நியமிக்கப்படுவதற்கு முன்னர், 2016 முதல் இந்திய அரசின் மத்திய நேரடி வரிகள் வாரியத் தலைவராக பணியாற்றினார். இவர் இந்திய வருவாய் சேவையில் 38 ஆண்டுகள் பணியாற்றினார்.  
மேலும் இவர் இணக்க மேலாண்மை மற்றும் சர்வதேச வரிவிதிப்பு ஆகிய துறைகளில் பணியாற்றியுள்ளார். வரிகள் வருவாய் புலனாய்வுத் துறையில் மும்பை மற்றும் குஜராத் புலனாய்வு இயக்குநராகவும், புலனாய்வு பணிப்பாளர் ஆணையாளராகவும் பணியாற்றியுள்ளார்.  
பினாமி பரிவர்த்தனைகள் (தடுப்பு) திருத்தத் சட்டத்தை இயற்ற காரணமாக இவர், பினாமி பரிவர்த்தனைகள் மீதான அரசாங்கத்தின் கட்டுப்பாட்டை தீவிரமாக வலுப்படுத்தினார்.
# சுசில் சந்திரா

## இளமை

15 மே 1957 அன்று பிறந்த சுசில் சந்திரா ரூர்கி தொழில் நுட்ப நிறுவனத்தில் இளநிலை தொழில்நுட்ப பட்டப்படிப்பை முடித்தார். மேலும் டேராடூன் டி ஏ வி கல்லூரியில் இளநிலை சட்டப் படிப்பை முடித்தார். இவர் இந்திய வருவாய்ப் பணியில் சேர்வதற்கு முன்னர் இந்தியப் பொறியியல் பணி அதிகாரியாக இருந்தார். சுசில் சந்திரா இந்திய மேலாண்மை கழகம் பெங்களூரு மற்றும் அனைத்துலக நாணய நிதியம் போன்ற நிறுவனங்களில் நிதி மேலாண்மை குறித்த பயிற்சிகள் எடுத்துள்ளார்.
# சுசில் சந்திரா

## இதனையும் காண்க

- இந்தியத் தலைமைத் தேர்தல் ஆணையர்கள்
# லலிதா படித்துறை

**லலிதா காட்** அல்லது **லலிதா படித்துறை** (**Lalita Ghat**) (இந்தி: ललिता घाट) வாரணாசி புனித நகரத்தில் காசி விஸ்வநாதர் கோயில் அருகே பாயும் கங்கை ஆற்றின் கரையில் அமைந்துள்ள பல படித்துறைகளில் ஒன்றாகும். இதனை 1800 - 1804 ஆண்டுகளில் நேபாள மன்னர் ராணா பகதூர் ஷா என்பவர் இப்படித்துறையை நிறுவி, தமது குல தெய்வமான லலிதாம்பிகைக்கு அர்பணித்தார்.  
ராணா பகதூர் ஷா]]
# லலிதா படித்துறை

## அமைவிடம்

லலிதா படித்துறை வாரணாசி நகரத்தில் கங்கை ஆற்றின் கரையில், மணிகர்ணிகா படித்துறைக்கு தென்மேற்கில் 100 மீட்டர் தொலைவில் அமைந்துள்ளது. மேலும் வாராணசி தொடருந்து நிலையத்திலிருந்து 3.8 கிலோ மீட்டர் தொலைவில் உள்ளது.
# லலிதா படித்துறை

## இதனையும் காண்க

- தச அஷ்வமேத படித்துறை
- மணிகர்ணிகா படித்துறை
- அரிச்சந்திரன் படித்துறை
# மினாரி

***மினாரி (ஆங்கிலம்: Minari)*** ( , அர்த்தம் - *நீர் செடி*) 2020 ஆம் ஆண்டில் வெளியான ஒரு ஐக்கிய அமெரிக்க நாடகத் திரைப்படமாகும். லீ ஐசக் சுங்கால் எழுதி இயக்கப்பட்டுள்லது. சுடீவன் யூன், ஹாப் யெ-ரி, ஆலன் கிம், நோயல் கேட் சோ, யூன் ய-சங், வில் பேட்டன் ஆகியோர் இத்திரைப்படத்தில் நடித்துள்ளனர். இத்திரைப்படம் சுங்கின் சுயசரிதையினைத் தழுவியதாகும். அவரின் குடும்பம் 1980களில் தென்கொரியாவிலிருந்து கிராமபுர ஐக்கிய அமெரிக்காவிற்கு குடிபெயர்ந்து அனுபவித்ததை திரையாக்கியுள்ளார்.
சன்டான்சு திரைப்படத் திருவிழாவில் சனவரி 26, 2020 இத்திரைப்படம் முதலில் வெளியிடப்பட்டது. இரண்டு விருதுகளையும் பெற்றது இணையத்தில் திசம்பர் 11, 2020 அன்று வெளியிடப்பட்டது. மேலும் திரையரங்குகளில் பிப்ரவரி 12, 2021 அன்று எ24 ஆல் வெளியிடப்பட்டது.  
பல விமர்சகர்கள் இத்திரைப்படத்தினை 2020 ஆம் ஆண்டின் சிறந்த திரைப்படம் என பெரிதும் புகழ்ந்துள்ளனர். 93ஆவது அகாதமி விருதுகளில் மொத்தம் ஆறு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த திரைப்படம், சிறந்த இயக்குநர், சிறந்த நடிகர் (யூன்), மற்றும் சிறந்த துணை நடிகை (யூன்) ஆகியவற்றிற்கான விருதுகளுக்கு. சிறந்த வேற்றுமொழித் திரைப்படத்திற்கான கோல்டன் குளோப் விருதினை வென்றது. மேலும் ஆறு பாஃப்தா விருதுகளிற்கு பரிந்துரை செய்யப்பட்டுள்லது.
# சோல் (திரைப்படம்)

***சோல் (ஆங்கிலம்: Soul)*** 2020 ஆம் ஆண்டில் வெளிவந்த ஒரு ஐக்கிய அமெரிக்க கனவுருப்புனைவு நகைச்சுவை நாடக கணினி இயங்குபடம் ஆகும். பிக்சார் ஆல் தயாரிக்கப்பட்டு, வால்ட் டிஸ்னி பிக்சர்ஸ் ஆல் வெளியிடப்பட்டது. இத்திரைப்படத்தினை பீட் டாக்டர் மற்றும் கெம்ப் பவர்சு இயக்கியுள்ளனர். இத்திரைப்படத்தின் கதாப்பாத்திரங்களுக்கு ஜேமி பாக்சு, டீனா பே, கிரகாம் நோர்டன், ரேச்சல் ஹவுசு, ஆலிசு பிராகா, ரிச்சர்டு அயொகாடே, பிலிசியா ரசாடு, டான்னல் ராவ்லிங்சு, குவெஸ்டுலவ், மற்றும் ஆஞ்செலா பாஸ்செட் ஆகியோர் குரல் கொடுத்துள்ளனர்.  
இத்திரைப்படம் இலண்டன் திரைப்படத் திருவிழாவுல் அக்டோபர் 11, 2020 அன்று வெளியிடப்பட்டது. முதலில் நவம்பர் 20, 2020 அன்று ஐக்கிய அமெரிக்காவில் வெளியாகவிருந்தது. ஆனால் கோவிட்-19 பெருந்தொற்றினால் டிஸ்னி+ தளத்தில் திசம்பர் 25, 2020 அன்று வெளியிடப்பட்டது. விமர்சகர்கள் திரைப்படத்தின் அசைவூட்டம், கதை, குரல் நடிப்பு மற்றும் இசையினை பாராட்டினர், சிறந்த அசல் இசையிற்கான கோல்டன் குளோப் விருது இனை வென்றது. 93ஆவது அகாதமி விருதுகளில் மொத்தம் மூன்று விருதுகளிற்கு பரிந்துரைக்கப்பட்டுள்ளது. குறிப்பாக சிறந்த அசைவூட்டத் திரைப்படம் விருதிற்கு பரிந்துரை செய்யப்பட்டுள்ளது.
# 93ஆவது அகாதமி விருதுகள்

**93 ஆவது அகாதமி விருதுகள்** (பொதுவாக **ஆசுக்கர்கள்** என்று அழைக்கப்படுகிறது) வழங்கும் விழா கலிபோர்னியா, லாஸ் ஏஞ்சலஸ் நகரில் 2021 ஏப்ரல் 25 ஆம் தேதி டால்பி அரங்கத்தில் நடைபெற்றது. 2020 ஆம் ஆண்டு மற்றும் 2021 ஆம் ஆண்டின் துவக்கத்தில் வெளிவந்த திரைப்படங்களுக்கு, இருபத்தி மூன்று பிரிவுகளில், இவ்விருது வழங்கப்பட்டது . 93 ஆவது அகாதமி விருதுகளுக்கான பரிந்துரைகள் மார்ச் 15, 2021 அன்று அறிவிக்கப்பட்டன. கோவிட்-19 பெருந்தொற்றினால் இரண்டு மாதங்கள் தாமதமாக வழங்கப்பட்டது.
# 93ஆவது அகாதமி விருதுகள்

## தேர்வு மற்றும் பரிந்துரை

### கவர்னர்கள் விருதுகள்

கோவிட்-19 பெருந்தொற்று நடப்பதினால் கவர்னர்கள் விருதுகள் விழா ரத்து செய்யப்பட்டு, விருதுகள் ஆசுக்கர் விழாவில் வழங்கப்படும் என அறிவிக்கப்பட்டுள்ளது. முதல்முறையாக அகாதமி சிறப்பு விருதினை எவரும் வெல்லவில்லை.
# 93ஆவது அகாதமி விருதுகள்

## தேர்வு மற்றும் பரிந்துரை

### கவர்னர்கள் விருதுகள்

#### சான் அர்சோல்டு மனிதநேய விருது

- டைலர் பெர்ரி
- மோசன் பிக்சர்சு மற்றும் டெலிவிசன் பண்ட்
# 93ஆவது அகாதமி விருதுகள்

## தேர்வு மற்றும் பரிந்துரை

### பல்வேறு பரிந்துரைகளை பெற்ற திரைப்படங்கள்

**பல்வேறு பரிந்துரைகளை பெற்ற திரைப்படங்கள்**  
| பரிந்துரைகள் | திரைப்படம் |
| --- | --- |
| 10 | *மேங்க்* |
| 6 | *த பாதர்* |
| *சூடசு அண்ட் த பிளாக் மெஸ்சையா* |  |
| *மினாரி* |  |
| *நோமட்லேண்ட்* |  |
| *சவுண்ட் ஆப் மெடல்* |  |
| *த டிரையல் ஆப் த சிகாகோ 7* |  |
| 5 | *மா இரெயினிசு பிளாக் பாட்டம்* |
| *புராமிசிங் யங் வுமன்* |  |
| 4 | *நியூசு ஆப் த வொர்ல்டு* |
| 3 | *ஒன் நைட் இன் மியாமி...* |
| *சோல்* |  |
| 2 | *அனதர் ரவுண்டு* |
| *போராத் சப்சிகுவெண்ட் மூவிபிலிம்* |  |
| *கலெக்டிவ்* |  |
| *எம்மா.* |  |
| *ஹில்பில்லி எலெகி* |  |
| *முலான்* |  |
| *பினாக்கியோ* |  |
| *டெனெட்டு* | } |
# 93ஆவது அகாதமி விருதுகள்

## விருதுகள் வழங்குவோர்

| வழங்குபவர் | வழ்ங்கும் விருது |  |
| --- | --- | --- |
| ஆஞ்செலா பேஸ்சட் | அறிவிக்கப்படவில்லை |  |
| ஹாலே பெர்ரி | அறிவிக்கப்படவில்லை |  |
| பாங் சூன்-ஹோ | அறிவிக்கப்படவில்லை |  |
| டான் செடில் | அறிவிக்கப்படவில்லை |  |
| பிரையன் கிரான்ஸ்டன் | அறிவிக்கப்படவில்லை |  |
| லாரா டெர்ன் | சிறந்த துணை நடிகருக்கான அகாதமி விருது |  |
| ஹாரிசன் போர்ட் | அறிவிக்கப்படவில்லை |  |
| ரெஜினா கிங் | அறிவிக்கப்படவில்லை |  |
| மார்லீ மேட்லின் | அறிவிக்கப்படவில்லை |  |
| ரிடா மொரெனோ | அறிவிக்கப்படவில்லை |  |
| ஜோக்கின் பீனிக்சு | சிறந்த நடிகைக்கான அகாதமி விருது |  |
| பிராட் பிட் | சிறந்த துணை நடிகைக்கான அகாதமி விருது |  |
| ரீஸ் விதர்ஸ்பூன் | அறிவிக்கப்படவில்லை |  |
| ரெனே செவிகர் | சிறந்த நடிகருக்கான அகாதமி விருது |  |
| ஜெண்டயா | அறிவிக்கப்படவில்லை | } |
# மீன் காகம்

**மீன் காகம்** *(Fish crow)(கோர்வசு ஆசிப்ராங்கசு)* கிழக்கு மற்றும் தென்கிழக்கு அமெரிக்காவின் ஈரநில வாழ்விடங்களில் வாழும் காகமாகும்.
# மீன் காகம்

## வகைப்பாட்டியல்

மீன் காகத்தை முதலில் அலெக்சாண்டர் வில்சன் 1812இல் விவரித்தார். சமீபத்திய மரபணு சோதனையின் மூலம் இந்த இனம் சினாலாவா காகம் *(கோ. சினலோயே)* மற்றும் டமுலிபஸ் காகம் *(கோ. இம்பார்டசு)* நெருங்கிய தொடர்பும்*,* அமெரிக்க காகமான *கோ. பிராக்கிரைங்கோசு*டன் தொடர்பின்றியும் காணப்படுகிறது.